Source: https://www.iusinfo.si/Obvestila/Arhiv/2019_Tednik_IUS-INFO_XVII_42___07_november.htm
Timestamp: 2019-11-20 07:54:28+00:00

Document:
November 2019, številka 42 / letnik XVII.
Posvojitev posnema naravo.
>> Možnost pritožbe zoper odločitve Državne revizijske komisije
Odbor za notranjo politiko je za sejo DZ pripravil novelo zakona o pravnem varstvu v postopkih javnega naročanja. Kljub nekaterim pomislekom so pristojnost za pravno varstvo zoper odločitve Državne revizijske komisije dali v roke upravnega sodišča, ob tem pa določili instrukcijski rok, v katerem mora upravno sodišče odločiti, in sicer 90 dni. Skrajšali so tudi rok, v katerem mora naročnik po odločitvi Državne revizijske komisije sprejeti novo odločitev, in sicer s 60 na 30 dni. Med cilji zakonske novele je tudi povečanje učinkovitosti javnega naročanja, zlasti pri velikih infrastrukturnih projektih. Novela, ki spreminja način imenovanja komisije in povečuje število njenih članov s sedanjih pet na sedem, naj bi povečala tudi njeno neodvisnost in strokovnost.
Le še nekaj dni za glasovanje v izboru 10 najvlivnejših pravnikov 2019!
Najbolj brani članek preteklega tedna
>> Veto na ukinitev dodatka za delovno aktivnost
>> Vrhovno sodišče za zdaj ne bo sodelovalo s komisijo DZ v zadevi Kangler
Vrhovno sodišče je od komisije v zadevi Kangler prejelo zaprosilo za dokumentacijo, a so jim po besedah predsednika vrhovnega sodišča Damijana Florjančiča pojasnili, da na zaprosilo ne bodo odgovorili. Kot je dodal, delovanje komisije za zdaj štejejo za nelegitimno, zato se do odločitve ustavnega sodišča na morebitne pozive ne bodo odzivali. Ustavno sodišče je namreč pred dnevi do končne odločitve zadržalo izvajanje preiskovalnih dejanj parlamentarne preiskovalne komisije, ki se nanašajo na sodnike.
>> Višje sodišče ponovno ugodilo pritožbi Abramovega zagovornika
>> Ustavno sodišče razveljavilo kvote slovenske glasbe
Ustavno sodišče je razveljavilo določbe Zakona o medijih (ZMed), ki določajo kvote slovenske glasbe (prvi odstavek 86. člena ter prvi do peti odstavek 86.a člena), a le, ko se nanašajo na zasebne radijske postaje. Po enotni oceni sodnikov namreč omenjene določbe niso skladne z načelom pravne države, saj niso jasne in pomensko določljive.
>> Upravno sodišče pritrdilo BS glede kazni za družbo Sava
Družba Sava mora plačati 300.000 evrov kazni, ker ni pravočasno prodala svojega deleža v Gorenjski banki, je odločilo upravno sodišče. Sava bi po sodbi morala slediti odredbi Banke Slovenije iz leta 2015 in v polletnem roku prodati Gorenjsko banko, a tega ni storila. V Savi so se na odločitev sodišča pritožili.
>> Tožilstvo ugotavlja porast števila primerov korupcije
>> Kriminalisti spet pri predsedniku delovnega sodišča
Predsednika mariborskega delovnega sodišča Stanka Omerzuja, ki je bil na začetku oktobra zaenkrat še nepravnomočno obsojen na pol leta pogojne zaporne kazni zaradi zalezovanja, zdaj po poročanju medijev preiskujejo zaradi suma tatvine v povezavi s preprečevanjem dokazovanja.
>> Strokovnjaki o ovirah za uveljavitev mediacije
Strokovnjaki so na konferenci izpostavili prednosti mediacije kot hitrega in učinkovitega načina reševanja sporov. Mediacija je primerna tako za posameznike, kot tudi za interesne skupine, gospodarna tako časovno kot tudi finančno, za razliko od obravnav, ki so javne, pa je mediacija zaupna. Povečuje tudi stopnjo nadzora, ki ga imajo stranke nad rešitvijo spora, zato je verjetneje, da bo prišlo do rešitve, s katero bodo stranke zadovoljne. Njena velika prednost pa je tudi pomoč nevtralnega mediatorja pri reševanju spora.
>> Telekom izgubil v sporu z Grki
>> Levica ostaja brez posebnega statusa
S tem, ko Levica sporazuma o sodelovanju z vladno koalicije ne jemlje več za zavezujočega, to spreminja njeno pozicijo v odnosu do vlade. Tako med drugim nima več omejitev pri vlaganju interpelacij, obenem pa tudi ne več petega poslanskega vprašanja predsedniku vlade.
Konferenca pokojninskega in invalidskega zavarovanja - že prihodnji teden na Bledu
>> Tudi Državni zbor je dobil svoj zakon
Zakon o Državnem zboru (ZDZ), ki bo začel veljati 20. novembra, ureja organizacijo in pogoje delovanja DZ, predvsem pa njegovo finančno, upravno in varnostno avtonomijo. Glede na posebno naravo dela v DZ zakon ureja tudi posebnosti delovnega časa in iz tega izhajajoče pravice zaposlenih, njihovo pravico do stavke, opredeljeno pa je tudi delo v vojnem ali izrednem stanju. Urejeno je tudi vprašanje hišne preiskave v prostorih DZ, in sicer se mora o tem, da je sodišče odredilo preiskavo, obvestiti predsednika DZ. Pri izvedbi preiskave je lahko navzoč predstavnik DZ.
>> Novele štirih davčnih zakonov
Paket davčnih sprememb, ki zajema novelo > Zakona o dohodnini (ZDoh-2), novelo > Zakona o davku od dohodkov pravnih oseb (ZDDPO-2) ter novelo > Zakona o davku od dobička od odsvojitve izvedenih finančnih instrumentov (ZDDOIFI), razbremenjuje lestvico za odmero dohodnine, po drugi strani pa zvišuje obdavčitev kapitala in uvaja minimalno stopnjo obdavčitve podjetij. Spremembe davčnih zakonov se bodo začele uporabljati s 1. januarja 2020, razen določb o amortizaciji sredstev, prejetih v poslovni najem, ki se uporabljajo že od 1. januarja 2019. Novela > Zakona o davčnem postopku (ZDavP-2) pa prinaša nekatere postopkovne rešitve, ki se navezujejo na noveli ZDoh-2V in ZDDPO-2R. Med novostmi novele ZDavP-2M je tudi ureditev, ki davčnemu organu omogoča, da bo, kot eden izmed kvalificiranih upravičencev, lahko sam opravljal vpise v prenovljeni register neposestnih zastavnih pravic in zarubljenih premičnin. Tudi ta novela se začne uporabljati 1. januarja 2020, z izjemo spremenjenih 119.,188. in 189. člena, ki se začnejo uporabljati 1. julija 2010.
20. novembra bodo začele veljati spremembe in dopolnitve > Zakona o trgu finančnih instrumentov (ZTFI-1), ki so potrebne zaradi začetka uporabe Uredbe 2017/1129 o prospektu, ki se objavi ob ponudbi vrednostnih papirjev javnosti. Poleg tega spremembe odpravljajo ugotovljene pomanjkljivosti in nedoslednosti v besedilu ZTFI-1, tako na primer natančneje opredeljujejo postopek odločanja Agencije za trg vrednostnih papirjev in objave nadzornih ukrepov in informacij o identiteti kršiteljev ter sodno varstvo kršiteljev predpisov, za nadzor katerih je pristojna Agencija.
>> Kreditiranje prebivalstva
1. novembra je začel veljati Sklep o makrobonitetnih omejitvah kreditiranja prebivalstva, s katerim Banka Slovenije s ciljem blažitve in preprečitve čezmerne rasti kreditiranja in čezmernega finančnega vzvoda uvaja makrobonitetne omejitev kreditiranja prebivalstva s tremi makrobonitetnimi instrumenti.
Spremembe in dopolnitve > Zakona o zdravilih (ZZdr-2), ki bodo začele veljati 20. novembra, določajo natančnejšo opredelitev bioloških zdravil v postopku za pridobitev dovoljenja za promet z zdravili za uporabo v humani in veterinarski medicini ter opredeljujejo izraz "zaščitna elementa" na zunanji ovojnini zdravil.
>> Drugi novi predpisi: UL št. 64, 65 in 66
>> Sodišču ni treba izvajati dokazov, ki so nebistveni za odločitev
Vrhovno sodišče meni, da v obravnavanem primeru (VSRS Sodba II Ips 267/2018) ne gre za neobrazloženo zavrnitev dokaznih predlogov, saj sta obe sodišči pojasnili, zakaj predlaganih dokazov ni treba izvesti. V zvezi z vprašanjem, ali je zavrnitev predlogov za izvedbo teh dokazov utemeljena s pravilnimi, predvsem ustavnopravno vzdržnimi razlogi, je Vrhovno sodišče poudarilo, da sodišču ni treba izvajati dokazov, ki so nebistveni za odločitev (torej dokazi, ki četudi bi potrdili trditve stranke, ki so predmet njenega dokazovanja, ne bi privedli do zanjo ugodne odločitve). Razlogi za to so lahko tako pravni, kadar stranka predlaga dokaz za ugotovitev pravno nebistvenega dejstva, kot dejanski, kadar pomeni dokazna tema zgolj dokazno dejstvo, na primer indic, ki pa nima dokazne moči, da bi sam po sebi ali z drugimi dejstvi potrdil pravno odločilno dejstvo.
>> Največja zbirka sodne prakse - trenutno 192.982 judikatov slovenskih sodišč
Bojan Podgoršek:
Elizabeta Žgajnar:
Izvršljivost notarskega zapisa v sodni praksi
Skupno premoženje zakoncev in (napačni) vpisi v zemljiško knjigo
Mojca Tavčar Pasar:
Družinski zakonik: razveza zakonske zveze tudi pred notarjem
ZUP je vsebinsko povezan tudi z več kot 800 strokovnimi članki, več kot 9.200 judikati slovenskih sodišč (ustavno, vrhovno, višja, upravno) in več kot 80 odločitvami državne revizijske komisije. Vse te povezave so dodane tudi ob posameznih členih, na katere se navezujejo. Ob vsakem členu je tudi možnost dodajanja opomb, in sicer lahko vsebino člena javno komentirate ali pa dodate le zaznamek za svojo uporabo.
20. november 2019 Zakon o trgu finančnih instrumentov (ZTFI)
20. november 2019 Zakon o organiziranosti in delu v policiji (ZODPol)
20. november 2019 Zakon o zdravilih (ZZdr-2)
20. november 2019 Zakon o množičnem vrednotenju nepremičnin (ZMVN-1)
20. november 2019 Zakon o trgu finančnih instrumentov (ZTFI-1)
20. november 2019 Zakon o Državnem zboru (ZDZ)

References: sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče